**Α. ΠΡΟΣΟΝΤΑ ΥΠΟΨΗΦΙΩΝ**

- **Να έχουν την Ελληνική ιθαγένεια. Γίνονται δεκτοί και υποψήφιοι ομογενείς που δεν έχουν την Ελληνική ιθαγένεια, την οποία αποκτούν χωρίς άλλη διατύπωση, με την εισαγωγή τους στις ΑΣΕΙ-ΑΣΣΥ.**

**- Να μην έχουν καταδικαστεί και να μην έχουν στερηθεί των πολιτικών τους δικαιωμάτων.**-**Να έχουν υγεία και άρτια σωματική διάπλαση** ([Π.Δ 11/2014, **ΦΕΚ Α΄-17**](https://www.kodiko.gr/nomothesia/document/362711/p.d.-11-2014)**) και** [ΦΕΚ 3513Β΄/29-12-2014](https://www.asei-assy.mil.gr/static/p.d.11_2014_trop.1-1ff866deab0b7f682a7e2d57d3e9621d.pdf)  **καθώς και** [ΦΕΚ 1360Β΄/19-04-2019](https://www.asei-assy.mil.gr/static/p.d.11_2014_trop.2-b63ff67bde6d89e5f7d35444f025589c.pdf) - **Τροποποίηση Πινάκων και Παραρτημάτων ΠΔ 11/2014**

**- Να είναι κάτοχοι τίτλου σπουδών που θα τους επιτρέπει τη συμμετοχή σε γραπτές εξετάσεις για την εισαγωγή τους στα ΑΕΙ της χώρας.**

**- Οι υποψήφιοι-ες της Σχολής Ικάρων (όλων των τμημάτων της) πρέπει να γνωρίζουν την Αγγλική Γλώσσα σε επίπεδο Β2 (Καλή Γνώση) του Ευρωπαϊκού Πλαισίου Γλωσσομάθειας και η γνώση αυτή πρέπει να βεβαιώνεται με το αντίστοιχο πιστοποιητικό αναγνωρισμένο από το κράτος, όπως προβλέπεται από την κείμενη νομοθεσία.**

**-** **Ηλικία**: να μην συμπληρώνουν το εικοστό δεύτερο (22ο) έτος την 31η Δεκεμβρίου του έτους που γίνεται ο διαγωνισμός, ήτοι οι γεννηθέντες από **1η Ιανουαρίου 2001** και μεταγενέστερα.

**- Να πληρούν προϋποθέσεις ηλικίας, ύψους [Ανάστημα: Άνδρες 1,70 – Γυναίκες 1.60] και βάρους [Δείκτης Μάζας Σώματος - Δ.Μ.Σ. (= Βάρος / τετράγωνο του ύψους): Άνδρες 19-27, Γυναίκες 18-26].**

**Β. ΔΙΑΔΙΚΑΣΙΑ ΕΙΣΑΓΩΓΗΣ**

**Η υποβολή της αίτησης θα γίνει ηλεκτρονικά, μέσω ειδικής εφαρμογής στο** [**https://www.asei-assy.mil.gr**](https://www.asei-assy.mil.gr/)**, η οποία θα δέχεται αιτήσεις από 30 Ιανουαρίου έως και 10 Φεβρουαρίου 2023**

1. H υποβολή της Αίτησης-Υπεύθυνης ∆ήλωσης του υποψηφίου (Υπόδειγµα «4» του Παραρτήµατος «Θ»), καθώς και των απαιτούµενων δικαιολογητικών που αναγράφονται στο Παράρτηµα «ΣΤ» γίνεται **αµιγώς ηλεκτρονικά (internet)**, µέσω σχετικής εφαρµογής στην ηλεκτρονική διεύθυνση <https://www.asei-assy.mil.gr>. Ο υποψήφιος/α εγγράφεται στην υπόψη εφαρµογή χρησιµοποιώντας τη διεύθυνση του ηλεκτρονικού του ταχυδροµείου **(e-mail)** και διαχειρίζεται προσωπικά την αίτησή του/της (επεξεργασία, προσωρινή αποθήκευση, οριστικοποίηση, µεταφόρτωση εγγράφων, αποστολή) **πλήρως ηλεκτρονικά.**  Η υπόψη **Αίτηση-Υπεύθυνη ∆ήλωση**, η οποία αποτελεί και προαπαιτούµενο δικαιολογητικό, **ΕΚΤΥΠΩΝΕΤΑΙ συµπληρωµένη** από τον υποψήφιο, **υπογράφεται** από τον **ίδιο [και** από τον ασκούντα/ες τη **γονική µέριµνα** ή επιτροπεία, σε περίπτωση ανήλικου υποψήφιου], θεωρείται για το γνήσιο της υπογραφής από την αρµόδια αρχή και **µεταφορτώνεται** (upload) **ηλεκτρονικά**, µέσω της εφαρµογής, µαζί µε τα λοιπά δικαιολογητικά. Η υπόψη Αίτηση-Υπεύθυνη ∆ήλωση, καθώς και τα υπόλοιπα δικαιολογητικά **ελέγχονται ΜΟΝΟ** από το **εξεταστικό κέντρο**, στο οποίο επιθυµούν να εξεταστούν
2. **ΠΡΟΣΟΧΗ! Χρειάζονται: α.Κωδικός Υποψηφίου (δίνεται από το σχολείο), β.Δελτίο Αστυνομικής Ταυτότητας γ.ΑΜΚΑ. δ.2 φωτογραφίες**
3. Όσοι επιθυμούν να είναι υποψήφιοι και για την Αστυνομία, το Λιμενικό και την Πυροσβεστική θα πρέπει να έχουν στις επιλογές τους και μία Σχολή Όπλων, προκειμένου να εξεταστούν στα υψηλά όρια, ανεξάρτητα από το αν δεν υπάρχει η σχολή αυτή στο Επιστημονικό Πεδίο που τους ενδιαφέρει.
4. Οι υποψήφιοι/ες των ΑΣΕΙ και ΑΣΣΥ, προσερχόµενοι την **πρώτη ηµέρα στο εξεταστικό κέντρο** επιθυµίας τους για τις ΠΚΕ, γίνονται δεκτοί/ες, έχοντας µαζί τους υποχρεωτικά **εκτυπωµένο** και **υπογραµµένο** το έντυπο της **Αίτησης/Υπεύθυνης ∆ήλωσης**, τα **πρωτότυπα δικαιολογητικά** που απέστειλαν ηλεκτρονικά στο εξεταστικό κέντρο, την **αστυνοµική τους ταυτότητα**, το **δελτίο ταυτότητας υποψηφίου** του Υπουργείου Παιδείας και Θρησκευµάτων και, ειδικότερα την εναρκτήριο ηµέρα των υγειονοµικών εξετάσεων, το **Δελτίο Υγειονοµικής Εξέτασης** (Υπόδειγµα «3» του Παραρτήµατος «Θ»).

**ΔΙΚΑΙΟΛΟΓΗΤΙΚΑ ΠΟΥ ΑΠΑΙΤΟΥΝΤΑΙ**

1. **Πιστοποιητικό Γέννησης**: Στις κατηγορίες υποψηφίων που ΔΕΝ απαιτείται ΠΙΣΤΟΠΟΙΗΤΙΚΟ ΓΕΝΝΗΣΗΣ, η ιθαγένεια προκύπτει από τη διασταύρωση στοιχείων με το Μητρώο Πολιτών. Σε περιπτώσεις μη διασταύρωσης (π.χ. περιπτώσεις συνωνυμίας) η εφαρμογή θα ζητάει αυτόματα την προσκόμιση του εν λόγω δικαιολογητικού.

**2. Πιστοποιητικό** Γλωσσομάθειας επιπέδου Β2 στην **Αγγλική Γλώσσα:** για τους υποψηφίους -ες της **Σχολής Ικάρων** όλων των τμημάτων της. **(**Θα **γίνονται δεκτά** **πρωτότυπα πτυχία Αγγλικής Γλώσσας ή επικυρωμένα αντίγραφα** αυτών από τα ινστιτούτα ή τους φορείς διεξαγωγής των εξετάσεων-χορηγήσεως τίτλων ή **από δικηγόρο**, **μη μεταφρασμένα, ή φωτοαντίγραφα αυτών, στα οποία να είναι ευδιάκριτη η επικύρωση**. Οι επιτυχόντες/ούσες κατά την κατάταξή τους θα πρέπει να καταθέσουν **μεταφρασμένα τα πτυχία Αγγλικής Γλώσσας**.

**3. Επιπρόσθετα δικαιολογητικά** για τους ανήκοντες σε **ειδικές κατηγορίες** [***Πολύτεκνοι****:* Βεβαίωση κυρωμένη από την Ανώτατη Συνομοσπονδία Πολυτέκνων. ***Τρίτεκνοι****:* Πιστοποιητικό Οικογενειακής Κατάστασης από το Δήμο, στα δημοτολόγια του οποίου είναι εγγεγραμμένοι γονείς του υποψηφίου ή ο γονέας από τον οποίο αντλεί το δικαίωμα της ένταξης στην ειδική κατηγορία στο οποίο να φαίνονται τα εν ζωή τέκνα. **Τέκνα ή Αδελφοί αναπήρων**, τραυματισθέντων, θανόντων σε πολεμικές επιχειρήσεις κλπ].: δικαιολογητικά κατά περίπτωση

Τα Εξεταστικά Κέντρα θα ανακοινώσουν έως τις **17 Φεβρουαρίου 2023** αν στα **δικαιολογητικά** των υποψηφίων διαπίστωσαν **παρατυπίες ή τυπικές παραλείψεις** και θα τους καλούν να τα συμπληρώσουν και να τα υποβάλουν με δική τους μέριμνα στο ίδιο Εξεταστικό Κέντρο που τα απέστειλαν την πρώτη φορά έως τις **24 Φεβρουαρίου 2023.**

Οι **τελικές καταστάσεις** των υποψηφίων που έγιναν δεκτοί στις Προκαταρκτικές Εξετάσεις (Π.Κ.Ε.) καθώς και προγράµµατος διεξαγωγής των ΠΚΕ (τόπος–χρόνος): **3 Μαρτίου 2023.**

Οι υποψήφιοι ενημερώνονται με δική τους ευθύνη. Για το πρόγραμμα μπορούν να ενημερωθούν από την ιστοσελίδα του Εξεταστικού Κέντρου που έστειλαν τα δικαιολογητικά τους

**Οι Προκαταρκτικές Εξετάσεις (Π.Κ.Ε.) περιλαμβάνουν:**

**α.** **Ψυχοτεχνικές δοκιμασίες (γραπτές και προφορικές δοκιμασίες).** **β. Υγειονομικές εξετάσεις με γνωμάτευση γιατρού (σε Νοσοκομείο ή ιδιώτη γιατρό):** α.Γενική αίματος, αιμοσφαιρίνη, ουρία, σάκχαρο, κρεατινίνη, τρανσαμινάσες και γενική ούρων **β.** Ακτινογραφία θώρακα FACE **γ.** Ηλεκτροκαρδιογράφημα **δ.** Οφθαλμολογική εξέταση με καταγραφή της οπτικής οξύτητας και του βαθμού διαθλαστικής ανωμαλίας εκάστου οφθαλμού, την ύπαρξη ή μη δυσχρωματοψίας και την ύπαρξη νοσήματος ή πάθησης **ε.** Ωτορινολαρυγγολογική εξέταση και ακοόγραμμα **στ.** Γυναικολογική εξέταση (υποψήφιες). **Το Δελτίο Υγειονομικής Εξέτασης Υποψηφίου θα προσκομισθεί την πρώτη μέρα των υγειονομικών εξετάσεων.** **Οι εξετάσεις να έχουν γίνει από 30 Ιανουαρίου 2023 και μεταγενέστερα. Το δελτίο εκτυπώνεται µέσα από την επιλογή «Ανακοινώσεις» της ηλεκτρονικής εφαρµογής υποβολής της αίτησης υποψηφίου στην ιστοσελίδα https://www.asei-assy.mil.gr.**

**γ. Αθλητικές δοκιμασίες:** Δρόμος 100μ. – Δρόμος 1000 μ. – Άλμα σε ύψος με φόρα – Άλμα σε μήκος με φόρα – Ρίψη σφαίρας – Ελεύθερη κολύμβηση (για ΣΝΔ. ΣΙ/ΙΠΤ, ΣΜΥΝ). Ο διαγωνιζόμενος πρέπει να πετύχει τα κατώτατα όρια επίδοσης.

**Οι υποψήφιοι/ες του Στρατού που θα υποβάλουν αίτηση και για σχολές της ΕΛ.ΑΣ., του Λιμενικού ή του Πυροσβεστικού Σώματος (Π.Σ.), σε περίπτωση επιτυχίας τους, να ζητούν βεβαίωση συμμετοχής στις ΠΚΕ και ΙΚΑΝΟΤΗΤΑΣ από τον Στρατό, για χρήση στις σχολές της ΕΛ.Α.Σ, του Λιμενικού. ή του Π.Σ. Συγκεκριμένα:**

**α.Για την ΕΛ.ΑΣ και το ΠΣ: Οι απόφοιτοι ΓΕΛ, να έχουν κριθεί κατάλληλοι για ΣΣΕ/Όπλα από τις επιτροπές των Ε∆, οπότε λαµβάνουν Βεβαίωση Καταλληλότητας για χρήση στις αρµόδιες επιτροπές της ΕΛ.ΑΣ και του ΠΣ. Οι απόφοιτοι ΕΠΑΛ, να έχουν κριθεί κατάλληλοι για ΣΜΥ/Όπλα.**

**β. Για το ΛΣ-ΕΛΑΚΤ: Οι απόφοιτοι ΓΕΛ, να έχουν κριθεί κατάλληλοι για ΣΣΕ/Όπλα από τις επιτροπές των Ε∆, µε εξέταση και στην κολύµβηση, οπότε λαµβάνουν Βεβαίωση Καταλληλότητας και µε την προϋπόθεση ότι έχουν προσκοµίσει και τις τυχόν επιπλέον υγειονοµικές εξετάσεις που έχουν καθοριστεί µε την σχετική εγκύκλιο του ΛΣ-ΕΛ.ΑΚΤ. Οι απόφοιτοι ΕΠΑΛ να έχουν κριθεί κατάλληλοι για ΣΜΥ/Όπλα, µε εξέταση και στην κολύµβηση.**

Τα εξεταστικά κέντρα, µε µέριµνα των οποίων θα διεξαχθούν οι προκαταρκτικές εξετάσεις (ΠΚΕ) των υποψηφίων για όλες τις στρατιωτικές σχολές, είναι:

(1) Η ΣΣΕ (στη ΒΑΡΗ ΑΤΤΙΚΗΣ),

(2) Η ΣΝ∆ (στον ΠΕΙΡΑΙΑ),

(3) Η ∆ΑΕ (στην ∆ΕΚΕΛΕΙΑ ΑΤΤΙΚΗΣ),

(4) Η ΣΣΑΣ (στη ΘΕΣΣΑΛΟΝΙΚΗ),

(5) Η ΣΜΥ (στα ΤΡΙΚΑΛΑ).

**Για περισσότερες πληροφορίες:**

**1. Δείτε την προκήρυξη**

**2. ΔΔΕ Ρεθύμνου – Τηλ.: 28310 53722 – Email:** [**kesyp@dide.rerh.sch.gr**](mailto:kesyp@dide.rerh.sch.gr) **URL: https://syepreth.blogspot.com/**

**ΓΙΑ ΡΑΝΤΕΒΟΥ ΣΤΟ ΝΟΣΟΚΟΜΕΙΟ ΡΕΘΥΜΝΟΥ:** [**www.rethymnohospital.gr/index.php/e-rantevou/**](http://www.rethymnohospital.gr/index.php/e-rantevou/) **2831342243**